ULKOASIAINMINISTERIÖ
Eurooppa-osasto	LAUSUNTO	HEL8239-6	
EUR-20	Jan Wahlberg	15.06.2011	

     
Viite
OM 13/41/2010

Asia
Kansalaisaloitemenettely; Ulkoasianministeriön lausunto

Asiasanat	Ei asiasanaa
	
Hoitaa	EUR-20
     	
Hoitaa UE	     	
Koordinoi	     	
Tiedoksi	OIK-20; OIK-40; POL-40
     
     
     	
Laatija jakanut	     	

     

Kansalaisaloite kohdentuisi lainsäädäntöasioihin. Aloiteoikeuden ulkopuolelle jäisi muun muassa kansainvälisten velvoitteiden hyväksyminen ja niiden irtisanomisen hyväksyminen. Kansalaisaloite voisi sisältää lakiehdotuksen, jolloin eduskuntaa ottaisi aloitteen käsiteltäväkseen lainsäätämisjärjestyksessä, tai ehdotuksen lainvalmisteluun ryhtymisestä, joka eduskunnan sen hyväksyttyä toimitettaisiin eduskunnan kirjelmällä valtioneuvostolle toimenpiteisiin ryhtymistä varten. Aloiteoikeudelle ei asetettaisi sisällöllisiä rajoituksia. Kuten perustuslain muuttamisesta annetussa hallituksen esityksessä (HE 60/2010 vp) todetaan, aloitteen yhdenmukaisuus perustuslain taikka kansainvälisen ihmisoikeuksien tai muiden Suomen kansainvälisten velvoitteiden kanssa jäisi eduskunnan arvioitavaksi aloitteen käsittelyssä samalla tavoin kun muissakin lainsäädäntöasioissa. 

Mietinnössä ei ole selvitetty, miten lakiehdotuksen sisältävän aloitteen osalta huolehdittaisiin säädösehdotuksen vaikutusten arvioinnista. Lakien ja muiden säädösten vaikutusten arviointi on välttämätön pohja poliittiselle päätöksenteolle ja edesauttaa sääntelyn yhteiskunnallisten tavoitteiden toteutumista sekä parantaa lainsäädännön laatua (ks. oikeusministeriön julkaisu 2007:6). Ulkoasiainministeriö ehdottaa harkittavaksi, että esitysluonnosta täydennettäisiin tältä osin. 

Huomioonne myös seikka, että kansalaisaloitemenettely vahvistaa ihmisoikeuksia lisäämällä kansalaisten mahdollisuuksia vaikuttaa suoraan yleisten asioiden hoitoon. Esimerkiksi YK:n kansalais- ja poliittisia oikeuksia koskevan yleissopimuksen (SopS 8/1976) 25 artikla turvaa jokaisen kansalaisen oikeuden ja mahdollisuuden ottaa osaa yleisten asioiden hoitoon välittömästi tai vapaasti valittujen edustajien kanssa. Toisin kuin ihmisoikeussopimuksissa pääsääntöisesti ja YK:n KP-sopimuksessakin kaikkien muiden artiklojen osalta, osallistumisoikeus yleisten asioiden hoitoon ei ole kaikilla sopimusvaltion oikeudenkäyttöpiirissä olevilla henkilöillä, vaan ainoastaan kansalaisilla. Tällöinkin on kuitenkin huolehdittava, että määräystä sovelletaan kaikkiin kansalaisiin ilman syrjintää ja kansalaisuuden kriteerit ovat objektiivisia ja kohtuullisia.

Työryhmän ehdotuksessa kansalaisaloitemenettely on rajattu äänioikeutettuihin Suomen kansalaisiin. Ihmisoikeuksien toteutumisen kannalta menettelyssä on tärkeää huomioida äänioikeutettujen eri ryhmien (esimerkiksi nuoret, uussuomalaiset, näkövammaiset) mahdolliset erilaiset tarpeet menettelystä tiedottamisen ja menettelyn esteettömyyden suhteen.

LIITTEET 	-